इंदिरा गाँधी

**इंदिरा प्रियदर्शिनी गांधी** (जन्म उपनाम : नेहरू) (१९ नवंबर १९१७-३१ अक्टूबर १९८४) १९६६ से १९७७ तक लगातार तीन कार्यकाल तक अऊर १९८० से १९८४ मा ओनके हत्या तक चौथा कार्यकाल तक भारत गणराज्य के प्रधानमंत्री रहीं। उ आज तक भारत के पहिली अऊर एकमात्र महिला प्रधानमंत्री रहीं।
## प्रारंभिक जीवन
इंदिरा गांधी कय जनम १९ नवम्बर १९१७ कय भारत कय इलाहाबाद मा जवाहरलाल नेहरू औ कमला नेहरू कय घरे भवा रहा। इनकै पिता प्रमुख स्वतंत्रता सेनानी रहें औ स्वतंत्र भारत कय पहिला प्रधानमंत्री रहें। छोट उमर मा छोट भाई के मउत के बाद इंदिरा का पालन पोषण ओकरे महतारी आनंद भवन मा किहिन। जब इंदिरा छोट रहीं, तपेदिक से पीड़ित होइके कमला नेहरू के जल्दी मउत होइगै।

इंदिरा का घर मा ट्यूटर पढ़ावत रहैं अउर स्कूल मा नियमित नहींं जात रहै। उ दिल्ली मा मॉडर्न स्कूल, इलाहाबाद मा सेंट सेसिलिया अऊर सेंट मैरी क्रिश्चियन कॉन्वेंट स्कूल, इंटरनेशनल स्कूल ऑफ जिनेवा, बेक्स मा इकोल नोवेल, पूना अऊर बम्बई मा प्यूपल्स ओन स्कूल, शांतिनिकेतन मा विश्व भारती मा पढ़ाई किहिन। उ विश्व भारती का छोड़ि के यूरोप मा अपनी बीमार महतारी के पास जात रहीं अऊर ऑक्सफोर्ड विश्वविद्यालय मा आपन पढ़ाई जारी रखिन। अपनी महतारी के मउत के बाद, उ बैडमिंटन स्कूल मा पढ़ाई किहिन अऊर फिर १९३७ मा इतिहास पढ़ै के लिए सोमरविले कॉलेज मा दाखिला लिहिन।

जब जर्मनी तेजी से यूरोप पर विजय प्राप्त किहिस, तौ इंदिरा पुर्तगाल के रास्ते इंग्लैंड लौटै के कोशिश किहिन लेकिन दुइ महीना तक वहिमा फंस गइन। १९४१ के सुरुआत मा, उ इंग्लैंड मा प्रवेश किहिन अऊर फिर ऑक्सफोर्ड से आपन पढ़ाई पूरी कीने बिना भारत लौटि आइन। बाद मा, ओनका ऑक्सफोर्ड विश्वविद्यालय द्वारा एक मानद डिग्री से सम्मानित कीन गा रहा।
## बाद का जीवन
१९४२ मा आपन बियाह के बाद, इंदिरा गाँधी अपने पिता, जवाहरलाल नेहरू, भारत के पहिला प्रधानमंत्री, का अनौपचारिक हैसियत से सहायता किहिन। १९५० के दशक के अंत मा, उ भारतीय राष्ट्रीय कांग्रेस के अध्यक्ष के रूप मा कार्य किहिन। १९६४ मा नेहरू के मउत के बाद, उनका राज्यसभा मा नियुक्त कीन गा रहा अऊर बाद मा प्रधानमंत्री लाल बहादुर शास्त्री के अधीन सूचना अऊर प्रसारण मंत्री के रूप मा कार्य किहिन।

जनवरी १९६६ मा, शास्त्री के मउत के बाद, उ कांग्रेस संसदीय पार्टी के नेता चुनी गईं अऊर भारत के प्रधानमंत्री बनीं, जे ई पद पर रहे वाली पहिली महिला रहीं। अपने प्रारम्भी कार्यकाल के दौरान, उनका मीडिया अऊर विपक्ष के वर्गन से आलोचना का सामना करै का पड़ा।

१९६७ के आम चुनाव मा, आर्थिक चुनौतिन के बीच कांग्रेस पार्टी का कईयो राज्यन मा चुनावी झटका लाग, हालाँकी गाँधी जी रायबरेली से आपन सीट बरकरार रखिन। १९६९ मा नीतिगत मुद्दन पै पार्टी के भीतर मतभेदन से विभाजन होइगा, गाँधी जी पार्टी के नेतृत्व से निष्कासित होय के बाद कांग्रेस (आर) कै गठन किहिन। ओकर सरकार बाहरी समर्थन के साथ जारी रही।

१९७१ मा, उ "गरीबी हटाओ" के नारा से कांग्रेस का जीत दिलाइन। उहै वर्ष, भारत-पाकिस्तानी युद्ध मा भारत के जीत से बांग्लादेश के निर्माण भा। बाद मा उनका भारत रत्न से सम्मानित कीन गा रहा।

बाद मा उनकी सरकार का आर्थिक कठिनाइयन का सामना करै का पड़ा, जेहिमा महंगाई, सूखा अऊर १९७३ के तेल संकट सम्मिलित रहे। जून १९७५ मा इलाहाबाद हाईकोर्ट चुनावी कदाचार के आधार पर उनके १९७१ के चुनाव का खारिज कइ दिहिस। कुछ समय बाद, २५ जून १९७५ का, अनुच्छेद ३५२ के तहत एक राष्ट्रीय आपातकाल घोषित कीन गा रहा, जवन मार्च १९७७ तक लागू रहा, जेहिमा चुनाव, प्रेस स्वतंत्रता अऊर कुछ संवैधानिक अधिकारन का निलंबित कीन गा रहा।
### विदेश अऊर घरेलू नीति, अऊर राष्ट्रीय सुरक्षा

जब १९६६ मा श्रीमती गांधी प्रधानमंत्री बनीं, तब कांग्रेस पार्टी पहिले से ही दुइ गुट मा बँट चुकी रही: श्रीमती गांधी के नेतृत्व वाला समाजवादी गुट अऊर मोरारजी देशाई के नेतृत्व वाला रूढ़िवादी गुट। मोरारजी देशाई ओका "गूंगी गुड़िया" कहिके संबोधित करत रहें। १९६७ के चुनाव के दौरान आंतरिक समस्या सामने आई, जेहिमा कांग्रेस पार्टी लगभग ६० सीट खो दिहिस, ५४५ सीटन वाली लोकसभा मा केवल २९७ सीट हासिल किहिस। नतीजतन, उ देशाई का भारत के उप-प्रधानमंत्री अऊर वित्त मंत्री नियुक्त करै का मज़बूर होइ गइन। १९६९ मा देशाई से कइयौ मुद्दन पै असहमति के बाद भारतीय राष्ट्रीय कांग्रेस अलग होइगै। समाजवादी अऊर कम्युनिस्ट दलन से समर्थन लेत हुए, उ अगले दुइ वर्ष तक शासन करत रहीं। उहै वर्ष जुलाई मा-१९६९-उ बैंकन का राष्ट्रीयकृत किहिन। १९७१ मा, बांग्लादेशी शरणार्थी संकट का हल करै के कोशिश मा, उ पूर्वी पाकिस्तान के समर्थन मा पाकिस्तान के खिलाफ युद्ध के घोषणा किहिन, जवन तब अपनी आजादी के लिए लड़त रहा। १९७१ के युद्ध के दौरान, संयुक्त राज्य अमेरिका - राष्ट्रपति रिचर्ड निक्सन के नेतृत्व मा - भारत के चेतावनी के रूप मा बंगाल के खाड़ी मा आपन सातवाँ बेड़ा लागू किहिस। अमेरिका ने ई तर्क देके ई कदम का सही ठहरावा कि पश्चिमी पाकिस्तान के खिलाफ एक व्यापक आक्रमण-विशेष रूप से कश्मीर के विवादित सीमा क्षेत्र से जुड़ा-अगर भारत पूर्वी पाकिस्तान से बाहर न रहा तौ संभावित रूप से होइ सकत है। ई कदम भारत का पश्चिमी ब्लॉक से अलग कइ दिहिस, जेहिसे प्रधानमंत्री गाँधी जी राष्ट्र के विदेश अऊर राष्ट्रीय सुरक्षा नीतियन का एक नई, अधिक सक्रिय दिशा मा तेजी से संचालित करै का प्रेरित किहिन। भारत अऊर सोवियत संघ पहिले से ही एक मित्रता अऊर आपसी सहयोग के संधि पर हस्ताक्षर किहिन रहैं; ई गठबंधन बाद मा १९७१ के युद्ध मा भारत के जीत मा योगदान देय मा एक महत्त्वपूर्ण भूमिका निभाइस- राजनीतिक अऊर सैन्य दुनौ समर्थन प्रदान किहिस।
## इन्हें भी देखें
*इन्दिरा गांधी कै हत्या
*फिरोज गांधी
*बांग्लादेश मुक्ति संग्राम
*उत्तर प्रदेश राज्य बनाम राज नारायण
*आपातकाल (भारत)
*१९८४ कै सिख विरोधी दंगा
*ऑपरेशन ब्लू स्टार
*राजवंशीय राजनीति

## सन्दर्भ